Source: http://www.europarl.europa.eu/doceo/document/A-8-2018-0122_MT.html
Timestamp: 2019-12-07 07:25:03+00:00
Document Index: 1319089

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2016, Taqsima IV – Il-Qorti tal-Ġustizzja
PE 612.024v01-00 A8-0122/2018
dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2016, Taqsima IV – Il-Qorti tal-Ġustizzja
– wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2016 (2017)0356 – C8-0250/2017)(2),
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2016, Taqsima IV – Il-Qorti tal-Ġustizzja
16. Jieħu att tat-tnaqqis ġenerali fit-tul tal-proċedimenti fl-2016, innotat mill-Qorti tal-Awdituri fir-Rapport Speċjali tagħha Nru 14/2017(6) b'medja ta' 0,9 xahar fil-Qorti tal-Ġustizzja u 1,9 xahar fil-Qorti Ġenerali meta mqabbel mal-2015; jieħu att tal-azzjonijiet organizzattivi u proċedurali meħuda mill-QtĠ-UE biex ittejjeb l-effiċjenza tagħha u jistieden lill-QtĠ-UE biex tkompli bl-isforzi tagħha biex tiżgura l-kontinwazzjoni ta' xejra 'l isfel b'tali mod li l-każijiet kollha jiġu konklużi fi żmien raġonevoli; jinnota bi tħassib li wieħed mill-aktar fatturi frekwenti li jolqot il-perjodu tat-trattament tal-kawżi huma l-btajjel ġudizzjarji; jinnota li kien hemm 14-il ġimgħa ta' btajjel ġudizzjarji fl-2016;
24. Jiddeplora n-nuqqas ta' sforz mill-Istati Membri biex jinkiseb bilanċ bejn is-sessi f'pożizzjonijiet ta' responsabilità għolja, u jinnota li l-Parlament u l-Kunsill stabbilew, fost l-għanijiet tagħhom, ir-rappreżentazzjoni bilanċjata tas-sessi fil-ħatra ta' mħallfin ġodda fil-Qorti Ġenerali (sal-lum, ħames imħallfin nisa u żewġ avukati ġenerali nisa huma parti mill-organigramma tal-Qorti tal-Ġustizzja u għaxar imħallfin nisa huma parti mill-organigramma tal-Qorti Ġenerali). iqis li l-istituzzjonijiet tal-Unjoni għandhom ikunu rappreżentattivi taċ-ċittadini tagħhom; jenfasizza, għalhekk, l-importanza tal-għan stabbilit mill-Parlament u mill-Kunsill.
25. Jinnota li l-Qorti tal-Awdituri ma kellhiex aċċess għal ċerti dokumenti rilevanti għall-awditjar tar-rieżami tal-prestazzjoni tal-QtĠ-UE(7); jistieden lill-QtĠ-UE biex tkompli taħdem mal-Qorti tal-Awdituri u tagħtiha aċċess għad-dokumenti kollha li jkollha bżonn biex twettaq l-awditjar tagħha dment li dan ma jmurx kontra l-obbligu li tinżamm is-segretezza tal-proċess deliberattiv;
26. Huwa konxju li r-rwol tar-référendaires huwa li dawn jassistu lill-membri tal-Qorti fl-eżaminar ta' kawżi u l-abbozzar ta' dokumenti legali taħt is-superviżjoni tagħhom, bħal sentenzi, digrieti, konklużjonijiet u memoranda; jinnota li r-regoli dwar il-kondotta tagħhom ġew adottati mill-QtĠ-UE fl-2009; jinnota wkoll li r-référendaires jintgħażlu mill-membri li huma ser jaħdmu għalihom u li jeżistu kriterji minimi għar-reklutaġġ; jappella lill-QtĠ-UE biex timplimenta politika li tippermetti allokazzjoni aktar flessibbli tar-référendaires eżistenti biex tgħin fil-mitigazzjoni ta' problemi relatati mal-ġestjoni ta' riżorsi jew kwistjonijiet organizzattivi(8);
30. Huwa mħasseb li l-ilqugħ u l-ipproċessar ta' atti proċedurali mir-reġistru huwa l-aktar fattur frekwenti li jaffettwa t-tul tal-proċedura bil-miktub fil-Qorti Ġenerali(9); jinnota li l-kawżi quddiem il-Qorti Ġenerali huma kkaratterizzati mill-volum tal-atti; jappella lill-Qorti Ġenerali biex tkompli timmonitorja l-għadd u l-kumplessità tal-kawżi sabiex jiġi żgurat li r-reġistru jkollu riżorsi suffiċjenti;
37. Jirrikonoxxi l-azzjonijiet tal-QtĠ-UE meħuda fl-2016 biex jitjieb il-bilanċ bejn is-sessi f'karigi ta' maniġment medju u għoli, iżda jissottolinja l-importanza li jinżamm l-għan ta' titjib f'din il-kwistjoni; itenni t-tħassib tiegħu dwar l-iżbilanċ ġeografiku fil-livell maniġerjali medju u għoli u, f'dan ir-rigward ukoll, jappella lill-QtĠ-UE biex tipprova ttejjeb is-sitwazzjoni;
45. Jinnota li l-QtĠ-UE segwiet b'mod gradwali r-rakkomandazzjoni tal-Parlament fir-riżoluzzjoni ta' kwittanza tal-2015 dwar l-użu ta' vetturi uffiċjali ; iqis li l-azzjonijiet meħuda għar-razzjonalizzazzjoni tal-ġestjoni tal-flotta huma passi fid-direzzjoni t-tajba; jilqa' s-sejħa għall-offerti interistituzzjonali l-ġdida għall-kiri tal-karozzi, li tnediet fl-2016 bl-għan li tipprovdi tfaddil ekonomiku f'dan ir-rigward; jinnota bi tħassib li, fl-2016, 21 titjira ġew irranġati bi spiża ta' EUR 3 998,97 biex is-sewwieqa jintbagħtu fuq missjoni mal-membri tal-Qorti tal-Ġustizzja jew tat-Tribunal għas-Servizz Pubbliku fl-Istati Membri rispettivi ta' dawk il-membri;
49. Jilqa' l-adozzjoni mill-QtĠ-UE tal-linji gwida fuq l-informazzjoni għall-informaturi u l-protezzjoni tagħhom fil-bidu tal-2016, u jfakkar li l-protezzjoni tal-informaturi hija kwistjoni li trid titqies b'mod serju fi ħdan l-amministrazzjoni pubblika tal-Unjoni, li għandha dejjem tingħata attenzjoni partikolari. jistieden lill-QtĠ-UE biex tħeġġeġ lill-persunal tagħha jiffamiljarizza ruħu mal-linji gwida tal-2016, filwaqt li tissottolinja r-rwol kruċjali tal-informaturi li jikxfu l-għemil ħażin; jistieden lill-QtĠ-UE biex tħeġġeġ lill-persunal tagħha biex jieħu vantaġġ mil-linji gwida tal-2016 f'każijiet xierqa; jitlob lill-Qorti tal-Ġustizzja tipprovdi fi żmien debitu dettalji dwar il-każijiet ta' informaturi, kif ġew trattati u riżolti;
51. Jinnota li n-nomina tal-Membri tal-Qorti tal-Ġustizzja tal-Unjoni Ewropea (QtĠ-UE) hija r-responsabbiltà tal-Istati Membri fis-sens tal-Artikolu 253 tat-TFUE; jirrileva li, għall-prestazzjoni tal-QtĠ-UE, huwa importanti li n-nomina u l-ħatra tal-imħallfin isiru f'waqthom; jitlob regola ġdida li tistabbilixxi skadenza speċifika għan-nomina (jew ir-rinomina) ta' mħallef sew qabel tmiem il-mandat tiegħu, u jistieden lill-Kunsill biex jikkunsidra l-ispejjeż mal-benefiċċji fil-ħatra ta' mħallfin ġodda tal-QtĠ-UE; jikkritika n-nomina irregolari, mingħajr sejħa għall-applikazzjonijiet, ta' żewġ imħallfin għat-Tribunal għas-Servizz Pubbliku għal mandat li, barra minn hekk, dam biss mill-14 ta' April 2016 sal-31 ta' Awwissu 2016;
52. Jinnota li wieħed minn żewġ imħallfin għat-Tribunal għas-Servizz Pubbliku li nħatru fl-1 ta' April sal-31 ta' Awwissu 2016 tħallas allowance għall-installazzjoni (EUR 18 962,25) f'konformità mal-Artikolu 4(a) tar-Regolament tal-Kunsill (UE) 2016/300(10), spejjeż tal-ivvjaġġar (EUR 493,10) skont l-Artikolu 4(c) ta' dak ir-Regolament, u spejjeż ta' ġarr (EUR 2 972,91) skont l-Artikolu 4(d) tiegħu; jinnota, barra minn hekk, li l-istess imħallef tħallas allowance tranżizzjonali għal sitt xhur li ammontat għal EUR 47 070 sal-aħħar tal-mandat; jieħu att b'dispjaċir tal-ispejjeż assoċjati ma' wieħed minn dawk l-imħallfin li beda u temm "il-mandat ta' 4 xhur" tiegħu li ammonta għal EUR 69 498,25, barra mis-salarju li rċieva l-imħallef; jistieden lill-QtĠ-UE teżamina jekk it-tul tal-mandat huwiex proporzjonali għall-allowances imsemmija hawn fuq meta jinħatru mħallfin fil-futur; jistieden lill-Kunsill jikkunsidra mill-ġdid il-kundizzjonijiet u l-ammonti ta' dawn l-allowances u jirrevedi r-Regolament tal-Kunsill (UE) 2016/300 kif xieraq; jikkundanna din il-ħela ta' flus il-kontribwenti tal-Unjoni;
53. Jinnota, barra minn hekk, li l-Qorti Ġenerali (Awla tal-Appell, sentenza tat-23 ta' Jannar 2018 fil-Kawża T-639/16 P)(11) ikkunsidrat li t-Tieni Awla tat-Tribunal għas-Servizz Pubbliku tal-Unjoni Ewropea, ikkostitwita biex tinkludi wieħed mill-imħallfin b'mandat "ta' 4 xhur" kienet irregolari, li b'hekk invalidat id-deċiżjoni li għaliha tirreferi s-sentenza msemmija kif ukoll kull deċiżjoni ulterjuri tat-Tieni Awla f'dik il-kompożizzjoni; jistaqsi lill-QtĠ-UE liema deċiżjonijiet tat-Tieni Awla f'dik il-kompożizzjoni huma affettwati mid-deċiżjoni tal-Qorti Ġenerali; jesiġi li l-Kunsill jikkummenta dwar dan il-falliment u jikkjarifika min hu responsabbli għalih.
55. Jiddispjaċih għad-deċiżjoni tar-Renju Unit li joħroġ mill-Unjoni Ewropea; josserva li, f'dan il-waqt, ma tista' ssir l-ebda previżjoni tal-konsegwenzi finanzjarji, amministrattivi, umani u oħrajn relatati mal-ħruġ, jitlob lill-Kunsill u lill-Qorti tal-Awdituri jwettqu valutazzjonijiet tal-impatt u jinformaw lill-Parlament Ewropew dwar ir-riżultati sa tmiem l-2018.
dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2016, Taqsima IV - Il-Qorti tal-Ġustizzja
1. Jirrimarka li l-implimentazzjoni tal-baġit għas-sena finanzjarja 2016 tirrappreżenta rata għolja ħafna ta' użu ta' approprjazzjoni finali (98,23 %), anke jekk kemmxejn aktar baxxa mir-rata tal-2015 (99,1 %), l-aktar minħabba l-wasla gradwali fl-2016 ta' 12-il Imħallef ġdid fil-Qorti Ġenerali;
2. Jenfasizza li l-baġit tal-Qorti tal-Ġustizzja huwa purament amministrattiv, b'madwar 75 % tan-nefqa għall-persuni li jaħdmu mal-istituzzjoni u l-kumplament għall-bini, l-għamara, it-teknoloġija tal-informazzjoni u nefqiet operattivi varji; jenfasizza, madankollu, li l-introduzzjoni tal-kunċett ta' bbaġitjar abbażi tal-prestazzjoni m'għandhiex tapplika biss għall-baġit tal-Qorti tal-Ġustizzja kollu kemm hu, iżda għandha tinkludi wkoll l-iffissar ta' objettivi speċifiċi, li jistgħu jitkejlu u jinkisbu, realistiċi u marbuta mal-ħin (SMART) għall-pjanijiet annwali tad-dipartimenti individwali, tal-unitajiet u tal-persunal, u li tistabbilixxi indikaturi rilevanti għat-tfassil tal-istimi tal-istituzzjoni; jistieden għalhekk lill-Qorti tal-Ġustizzja tintroduċi l-kunċett ta' bbaġitjar abbażi tal-prestazzjoni b'mod aktar wiesa' fl-operazzjonijiet tagħha;
3. Jenfasizza l-effiċjenza mtejba tal-Qorti grazzi għall-isforzi koordinati tal-ġudikatura u tas-servizzi awżiljarji kollha, bir-riżultat ta' żieda ta' 46 % fl-għadd ta' kawżi konklużi matul il-perjodu 2007-2016, minkejja żieda limitata ħafna fl-għadd ta' persunal awżiljarju matul dak il-perjodu (+3,5 % jekk l-adeżjoni tal-Kroazja tiġi inkluża fil-kalkolu u inqas minn +0,1 % jekk ma tiġix inkluża);(12)
4. Jinnota li mill-impenji ta' missjonijiet ta' EUR 295 500 intużaw biss EUR 41 209; jirrimarka li dan is-sottoinvestiment jista' jiġi evitat; jitlob lill-Qorti tal-Ġustizzja ttejjeb l-ibbaġitjar u l-obbligu ta' rendikont tagħha fir-rigward tal-baġit għall-missjonijiet, u jenfasizza l-ħtieġa tal-prinċipju li l-missjonijiet ikunu kosteffikaċi;
5. Jesprimi s-sodisfazzjon tiegħu li l-Qorti tal-Awdituri, fir-Rapport Annwali 2016 tagħha, ma għamlet l-ebda osservazzjoni rigward il-Qorti tal-Ġustizzja, kif diġà kien il-każ sa mis-sena 2010; jirrimarka li l-Qorti tal-Awdituri ilha xi żmien ma toħroġ rapport speċjali dwar il-Qorti tal-Ġustizzja;
6. Jinnota li l-istatistiċi tal-2016 għat-tliet qrati li jifformaw il-Qorti tal-Ġustizzja jikkonfermaw ix-xejra li ntweriet f'dawn l-aħħar snin f'dak li għandu x'jaqsam mat-tul medju tal-proċedimenti, li jidher li huwa iqsar (il-Qorti tal-Ġustizzja: l5-il xahar għal talbiet għal deċiżjoni preliminari (15,3-il xahar fl-2015), 2,7 xhur għal talbiet urġenti għal deċiżjoni preliminari (1,9 xahar fl-2015), 19,3-il xahar għar-rikorsi diretti (17,6-il xahar fl-2015), 12,9-il xahar għall-appelli (14-il xahar fl-2015);
7. Jirrimarka li b'mod ġenerali dawn it-tliet qrati li jifformaw il-Qorti tal-Ġustizzja għalqu 1 628 kawża fl-2016, numru kemxejn inqas mill-2015 (1 775 kawża magħluqa); itenni l-importanza, sabiex jiġu rispettati d-drittijiet fundamentali taċ-ċittadini tal-UE, li titnaqqas il-lista ta' kawżi pendenti;
8. Jinnota t-tkabbir kostanti tal-aċċessi għall-applikazzjoni "e-Curia" (numru ta' kontijiet ta' aċċess: 3 599 fl-2016, meta mqabbla ma' 2 914 fl-2015), u l-fatt li fl-2016 l-Istati Membri kollha użaw "e-Curia", li juri li s-sensibilizzazzjoni pubblika dwar l-eżistenza u l-vantaġġi ta' din l-applikazzjoni żdiedet b'mod effiċjenti;
9. Jiddeplora n-nuqqas ta' sforz mill-Istati Membri biex jinkiseb bilanċ bejn is-sessi f'pożizzjonijiet ta' responsabilità għolja, u li l-Parlament Ewropew u l-Kunsill indikaw, fost l-għanijiet tagħhom, rappreżentazzjoni bilanċjata tas-sessi fil-ħatra ta' Mħallfin ġodda fil-Qorti Ġenerali (sal-lum, ħames Imħallfin nisa u żewġ Avukati Ġenerali nisa huma parti mill-organigramma tal-Qorti u għaxar Imħallfin nisa huma parti mill-organigramma tal-Qorti Ġenerali).
Iqis li l-istituzzjonijiet tal-Unjoni għandhom jkunu rappreżentattivi taċ-ċittadini tagħhom; jenfasizza, għalhekk, l-importanza tal-għan stabbilit mill-Parlament u mill-Kunsill.
10. Jinnota l-fatt li l-2015 kienet is-sena tal-adozzjoni tar-riforma tal-arkitettura ġudizzjarja tal-Qorti tal-Ġustizzja, li kienet akkumpanjata mill-iżvilupp ta' regoli ta' proċedura ġodda għall-Qorti Ġenerali; jifhem li, bis-saħħa tal-fatt li l-għadd ta' Mħallfin irdoppja fi proċess ta' tliet stadji li jestendi sal-2019, dik ir-riforma se tippermetti lill-Qorti tal-Ġustizzja tkompli tittratta ż-żieda fl-għadd tal-kawżi; jistenna bil-ħerqa li jara l-kisbiet ta' dik ir-riforma fil-kapaċità tal-Qorti tal-Ġustizzja li tittratta l-kawżi fi żmien raġonevoli u fl-osservanza tar-rekwiżiti ta' smigħ xieraq;
11. Jinnota r-riformulazzjoni li ġejja tal-Kodiċi ta' Mġiba għall-Membri li fih għandhom jiġu ċċarati l-kundizzjonijiet għat-twettiq ta' attivitajiet esterni u l-pubblikazzjoni tal-interessi finanzjarji tagħhom;
12. Jappella għal livell ogħla ta' trasparenza dwar l-attivitajiet esterni ta' kull Imħallef; jitlob li l-Qorti tal-Ġustizzja tipprovdi informazzjoni dwar postijiet tax-xogħol oħra u attivitajiet esterni mħallsa oħra tal-Imħallfin fuq is-sit web uffiċjali tagħha u fir-rapporti ta' attività annwali tagħha;
13. Iqis li l-Qorti tal-Ġustizzja għandha tagħmel disponibbli ħarsa ġenerali lejn il-parteċipanti u l-kontenut tal-laqgħat tagħha ma' partijiet esterni minbarra dawk relatati mal-attività ġudizzjarja tagħha;
14. Jiddispjaċih dwar il-fatt li r-regoli interni tal-Qorti tal-Ġustizzja dwar l-iżvelar ta' informazzjoni protetta ma ġewx adottati qabel il-bidu tal-2016; jirrakkomanda li l-Qorti tal-Ġustizzja xxerred dawn ir-regoli fost il-persunal tagħha biex l-impjegati kollha jkunu konxji tagħhom; jitlob lill-Qorti tal-Ġustizzja tipprovdi fi żmien debitu dettalji dwar il-każijiet ta' informaturi fl-2015, jekk kien hemm, u dwar kif ġew trattati u finalizzati;
15. Jistieden lill-Qorti tal-Ġustizzja tinforma lill-Parlament dwar l-ispejjeż speċifiċi tat-traduzzjoni skont il-metodoloġija armonizzata miftiehma fil-Grupp ta' Ħidma Interistituzzjonali dwar indikaturi ewlenin tal-attività u tal-prestazzjoni interistituzzjonali;
16. Jilqa' l-impenn tal-Qorti tal-Ġustizzja għal miri ambjentali ambizzjużi; jinkoraġġixxi lill-istituzzjoni tapplika l-prinċipji ta' akkwist pubbliku ekoloġiku u jitlob li jiġu stabbiliti regoli u baġit suffiċjenti għall-kumpens għall-emissjonijiet tal-karbonju;
17. Jistieden lill-Qorti tal-Ġustizzja ttejjeb il-politika ta' komunikazzjonijiet tagħha għaċ-ċittadini tal-Unjoni, pereżempju billi torganizza seminars għall-ġurnalisti jew tiżviluppa prodotti ta' komunikazzjoni dwar l-attività tagħha b'approċċ aktar iffukat fuq iċ-ċittadini;
Rapport Speċjali Nru 14/2017 tal-Qorti tal-Awdituri bit-titolu "Analiżi tal-prestazzjoni tal-ġestjoni ta' kawżi fil-Qorti tal-Ġustizzja tal-Unjoni Ewropea"
Jekk jogħġbok ara l-paġna 49, il-punt C) tar-Rapport Speċjali Nru 14/2017 tal-Qorti tal-Awdituri fejn l-istess Qorti identifikat l-aspetti li ġejjin: in-nuqqas ta' disponibbiltà ta' référendaires, il-piż tax-xogħol tal-imħallfin, l-avukati ġenerali u r-référendaires tagħhom, l-assenjazzjoni mill-ġdid ta' kawżi dovuta għat-tmiem il-mandat tal-imħallfin. https://www.eca.europa.eu/Lists/ECADocuments/SR17_14/SR_CJEU_MT.pdf
ara r-Rapport Speċjali Nru 14/2017 tal-QEA. Analiżi tal-prestazzjoni tal-ġestjoni ta' kawżi fil-Qorti tal-Ġustizzja tal-Unjoni Ewropea, p. 27
Regolament tal-Kunsill (UE) 2016/300 tad-29 ta' Frar 2016 li jiddetermina l-emolumenti ta' persuni f'karigi pubbliċi għolja tal-UE (ĠU L 58, 4.3.2016, p. 1).
Ċifri meħuda mir-Rapport Annwali għall-2016 - Rapport tal-Ġestjoni għall-2016 ("RAPPORT TA' ATTIVITÀ ANNWALI GĦAS-SENA FINANZJARJA 2016 ARTIKOLU 66(9) TAR-REGOLAMENT FINANZJARJU") https://curia.europa.eu/jcms/upload/docs/application /pdf/2017-06/rapport_gestion_2016_mt_.pdf